Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 135/2009

**887a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu **zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 887)** v druhom čítaní

Výbor Národnej rady Slovenskej republiky pre hospodársku politiku ako gestorský výbor k vládnemu návrhu **zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 887)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1249 zo 4. februára 2009 pridelila vládny návrh **zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 887)** na prerokovanie v druhom čítaní vo výboroch do 8. apríla 2009 a  v gestorskom výbore do 14. apríla 2009:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie, rozpočet a menu a

Výboru Národnej rady Slovenskej republiky pre hospodársku politiku.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Vládny návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 31. marca 2009 č. 587;
* Výbor Národnej rady Slovenskej republiky pre financie, rozpočet a menu neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných členov výboru;
* Výbor Národnej rady Slovenskej republiky pre hospodársku politiku uznesením z 2. apríla 2009 č. 482.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I 5. bode

V § 22 ods. 3 za slovo „orgánom“ doplniť slovo „iného“.

Ide o spresnenie a zjednotenie používania označenia členských štátov Európskej únie, pričom sa majú na mysli iné členské štáty ako Slovenská republika.

**Ústavnoprávny výbor NR SR**

**Výbor NR SR pre hospodársku politiku**

*Gestorský výbor odporúča schváliť*

1. V čl. I 5. bode

V § 22a ods. 2 a ods. 3 sa za slovo „únie“ dopĺňajú slová „alebo iného zmluvného štátu Dohody o Európskom hospodárskom priestore“.

Ide o spresnenie úpravy v kontexte ostatného znenia návrhu zákona a aj z dôvodu, že na zmluvné štáty Dohody o EHP sa preberaný právny akt ES a EÚ taktiež vzťahuje.

**Ústavnoprávny výbor NR SR**

**Výbor NR SR pre hospodársku politiku**

*Gestorský výbor odporúča schváliť*

1. K čl. I 22. bod

V 22. bode sa slovo „Komisii“ nahrádza slovami „Európskej komisii“.

Ide o spresnenie pojmu, aby nedochádzalo k zámene s inými komisiami ustanovenými v platnom zákone.

**Výbor NR SR pre hospodársku politiku**

*Gestorský výbor odporúča schváliť*

1. K čl. I 35. bod

V čl. I 35. bod znie:

„35. V § 39b ods. 3 sa slová „Vodca plavidla alebo prevádzkovateľ plavidla“ nahrádzajú slovami „Vodca plavidla, ktoré nie je malým plavidlom,“.“.

Ide o legislatívno-technickú úpravu.

**Výbor NR SR pre hospodársku politiku**

*Gestorský výbor odporúča schváliť*

1. K čl. I 36. bod

V čl. I sa vypúšťa 36. bod.

Nasledujúce body sa prečíslujú.

Ide o legislatívno-technickú úpravu.

**Výbor NR SR pre hospodársku politiku**

*Gestorský výbor odporúča schváliť*

1. V čl. I 37. bode

V § 39d ods. 7 sa za slovo „únie“ (trikrát použité) dopĺňajú slová „alebo iným zmluvným štátom Dohody o Európskom hospodárskom priestore“ v príslušnom tvare.

Ide o spresnenie úpravy v kontexte ostatného znenia návrhu zákona a aj z dôvodu, že na zmluvné štáty Dohody o EHP sa taktiež vzťahuje preberaný právny akt ES a EÚ upravujúci príslušný právny vzťah.

**Ústavnoprávny výbor NR SR**

**Výbor NR SR pre hospodársku politiku**

*Gestorský výbor odporúča schváliť*

1. V čl. I 41. bod znie:

„41. V prílohe č. 1 druhom bode sa na konci bodka nahrádza bodkočiarkou a dopĺňajú sa slová „zrušená smernicou 2006/87/ES.“

Súčasne sa v čl. I 42. bode číslovka „11“ v predvetí aj v texte zmení na číslovku „12“.

Ide o zjednotenie spôsobu aktuálneho uvádzania preberaných právnych aktov ES a EÚ, čím sa zároveň zachová informácia o tom, že príslušný právny akt je alebo bol v danom zákone prebraný.

**Ústavnoprávny výbor NR SR**

**Výbor NR SR pre hospodársku politiku**

*Gestorský výbor odporúča schváliť*

1. K čl. I 42. bod

V prílohe č. 1 sa v jedenástom bode spojka „a“ pred slovami „smernice Rady 2008/59/ES“ nahrádza čiarkou a na konci sa pripájajú tieto slová: „smernice Rady 2008/87/ES z 22. septembra 2008 (Ú. v. EÚ L 255, 23. 9. 2008) a smernice Rady 2008/126/ES z 19. decembra 2008 (Ú. v. EÚ L 32, 31.1.2009)“.

Do zoznamu preberaných právnych aktov ES a EÚ sa dopĺňajú ďalšie smernice, ktoré medzičasom menia a dopĺňajú preberanú smernicu EP a Rady 2006/87/ES.

**Výbor NR SR pre hospodársku politiku**

*Gestorský výbor odporúča schváliť*

1. V čl. II v 1. bode sa slová „sa na konci pripájajú tieto slová“ nahrádzajú slovami „sa za slová „Vydanie lodného osvedčenia“ vkladajú slová“.

Legislatívno-technická úprava.

**Ústavnoprávny výbor NR SR**

**Výbor NR SR pre hospodársku politiku**

*Gestorský výbor odporúča schváliť*

1. K čl. III

Čl. III sa dopĺňa 4. bodom, ktorý znie:

„4. V § 58 ods. 3 písm. b) sa slová „podľa § 52 písm. b)“ nahrádzajú slovami „podľa § 52 písm. c)“.“.

Ide o legislatívno-technickú úpravu.

**Výbor NR SR pre hospodársku politiku**

*Gestorský výbor odporúča schváliť*

1. K čl. IV

V čl. IV sa slová „bodu 39“ nahrádzajú slovami „bodu 38“.

Táto zmena vyplýva zo zmeny uvedenej v bode 3 k čl. I bodu 36.

**Výbor NR SR pre hospodársku politiku**

*Gestorský výbor odporúča schváliť*

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 11** hlasovať spoločne s odporúčaním **s c h v á l i ť;**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh **zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 887)**

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

Spoločná správa výborov Národnej rady Slovenskej republiky o výsledku prerokovania vládneho návrhu **zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 887a)** v druhom čítaní bola schválená uznesením z 15. apríla 2009 č. 495.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Bratislava 15. apríla 2009

Maroš **K o n d r ó t**v. r.

predseda Výboru NR SR pre

hospodársku politiku